Αθήνα,11-02-2025

**Δελτίο Τύπου**

**Πρόσκληση σε Ενημερωτική Ημερίδα για  
Εκπαιδευτικούς Πρωτοβάθμιας & Δευτεροβάθμιας Εκπαίδευσης για τις  
«Δράσεις Ενεργού Πολίτη»**

**Καλαμάτα, Παρασκευή, 14 Φεβρουαρίου 2025, 10:30 - 13:30**

Το Ινστιτούτο Εκπαιδευτικής Πολιτικής (ΙΕΠ), σε συνεργασία με τη Γενική Γραμματεία Πρωτοβάθμιας, Δευτεροβάθμιας Εκπαίδευσης και Ειδικής Αγωγής του Υπουργείου Παιδείας, Θρησκευμάτων και Αθλητισμού (ΥΠΑΙΘΑ), προσκαλεί τους/τις εκπαιδευτικούς της Πρωτοβάθμιας και Δευτεροβάθμιας Εκπαίδευσης σε ενημερωτική ημερίδα με τίτλο: «Δράσεις Ενεργού Πολίτη».

Η ενημερωτική ημερίδα αποτελεί την τέταρτη εκδήλωση παρουσίασης του νέου Προγράμματος Σπουδών «Δράσεις Ενεργού Πολίτη» και προώθησης πρωτοβουλιών που ενισχύουν την ενεργό πολιτειότητα. Η ημερίδα θα πραγματοποιηθεί την Παρασκευή, 14 Φεβρουαρίου 2025, από τις 10:30 έως τις 13:30, στον χώρο του Ιστορικού Δημαρχείου Καλαμάτας (Αριστομένους 28, Καλαμάτα).

Η ημερίδα έχει ενημερωτικό χαρακτήρα και, ως εκ τούτου, δεν προβλέπεται η έκδοση βεβαιώσεων παρακολούθησης.

Το πρόγραμμα της εκδήλωσης βρίσκεται παρακάτω, ενώ περισσότερες πληροφορίες για τις «Δράσεις Ενεργού Πολίτη» μπορείτε να βρείτε στην ιστοσελίδα: <https://act.digitalschool.gov.gr/>.



**Πρόγραμμα Ενημερωτικής Ημερίδας**

|  |  |
| --- | --- |
| **Προσέλευση – Εγγραφές** | 10:00-10:30 |
| ***Χαιρετισμοί***   * *Δημήτριος Ι. Οικονομόπουλος*   *Περιφερειακός Διευθυντής Εκπαίδευσης Πελοποννήσου*   * *Νικόλαος Χριστόπουλος*   *Περιφερειακός Επόπτης Ποιότητας της Εκπαίδευσης Πελοποννήσου* | 10:30-10:45 |
| **Δράσεις Ενεργού Πολίτη**  *Σπυρίδων Δουκάκης, Πρόεδρος ΙΕΠ, Επίκ. Καθηγητής* | 10:45-11:10 |
| **Ευρωπαϊκές δράσεις και συνέργειες του Ινστιτούτου Εκπαιδευτικής Πολιτικής: Κοινότητες πρακτικής εκπαιδευτικών και μαθητών/τριών για την ενεργό και βιώσιμη πολιτειότητα**  *Παρασκευή Τρούκη, Διευθύντρια ΙΕΠ* | 11:10-11:30 |
| **Συζήτηση-Ερωτήσεις** | 11:30-12:00 |
| **Διάλειμμα** | 12:00-12:20 |
| **Παρουσιάσεις Σχολείων**  *10ο Πειραματικό Δημοτικό Καλαμάτας*  *7ο Πειραματικό Γυμνάσιο Καλαμάτας* | 12:20-12:40 |
| **Πρόγραμμα Σπουδών και Παραδείγματα Δράσεων Ενεργού Πολίτη**  *Παναγιώτης Πήλιουρας, Σύμβουλος Α΄ ΙΕΠ – Προϊστάμενος του Τμήματος Α΄ Εκπαιδευτικής Καινοτομίας και Ενταξιακής Εκπαίδευσης*  *Νικόλαος Χριστοδούλου, Σύμβουλος Β΄ ΙΕΠ, Συντονιστής της Μονάδας Εκπαιδευτικής Καινοτομίας (διαδικτυακά)* | 12:40-13:00 |
| **Συζήτηση & Λήξη Εργασιών** | 13:00-13:30 |